2013-14માં ભારત વિશ્વના સ્ટીલનું ઉત્પાદન કરતા ટોચના 10 દેશોમાં વિકાસની દ્રષ્ટિએ બીજા નંબરના સ્થાને પહોંચ્યો છે અને ચોખ્ખો નિકાસકાર દેશ બન્યો છે. ઉત્પાદનમાં ઝડપી વૃદ્ધિના લીધે ભારત વિશ્વમાં ક્રૂડ સ્ટીલનો ચોથા નંબરનો સૌથી મોટો ઉત્પાદક અને સ્પોન્જ આયર્નનો સૌથી મોટો ઉત્પાદક દેશ બન્યો છે. ફેબ્રુઆરી 2014માં ભારતમાં સ્ટીલના ઉત્પાદનનો વૃદ્ધિ દર અગાઉના વર્ષના સમાન ગાળાની સરખામણીએ 4.8 ટકા જેટલો રહ્યો હતો. સ્ટીલ ઉદ્યોગ દેશના કુલ જીડીપીમાં લગભગ બે ટકાનો ફાળો આપે છે અને લગભગ પાંચ લાખ લોકોને રોજગારી પૂરી પાડે છે.